**УСЛОВИЯ**

**ЗА ПРОВЕЖДАНЕ НА ТЪРГ ЗА ДОСТАВКА НА ВТЕЧНЕН ПРИРОДЕН ГАЗ (LNG)**

**ЗА НУЖДИТЕ НА „БУЛГАРГАЗ“ ЕАД ЗА ПЕРИОДА 2024-2034 г.**

1. **ПРЕДМЕТ НА ПРОЦЕДУРАТА:** доставка на втечнен природен газ (LNG) за нуждите на „Булгаргаз“ ЕАД за периода 2024-2034 г.
2. **УСЛОВИЯ НА ДОСТАВКАТА:**
3. **Необходими количества годишно:** 10 600 000 MWh/годишно ≈ 36 168 705 MMBtu/годишно.

*Забележка: Булгаргаз ще разпредели количеството на повече от един доставчик по свое решение, ако дружеството прецени, че това е подходящо за целта за диверсификация на ценовия риск.*

1. **Профил на доставката:**
* **Общо количество за летните месеци** (май-септември) – 2 500 000 MWh за доставки, базирани на индекс TTF или ≈ 8 530 355 в MMBtu за доставки, базирани на индекс Henry Hub;
* **Общо количество за зимните месеци** (октомври - април) – 8 100 000 MWh за доставки, базирани на индекс TTF или ≈ 27 638 350 в MMBtu за доставки, базирани на индекс Henry Hub.
1. **Гъвкавост по отношение на заявения размер на товарите**:
* **Минимален размер на товара** – 500 000 MWh за доставка, базирана на индекс TTF или ≈ 1 706 070 MMBtu за доставка, базирана на индекс Henry Hub;
* **Максимален размер на товара** – 1 500 000 MWh за доставка, базирана на индекс TTF или ≈ 5 118 213 MMBtu за доставка, базирана на индекс Henry Hub;
* **Минимално/максимално отклонение на доставеното количество от заявеното** – следва да бъде обявено, но не повече от +/- 5 %;
* **Срок за заявяване на график за доставка** - следва да бъде обявено, но не повече от 60 дни преди съответния период;
* **Дял от фиксираното годишно количество, което може да бъде взето през следващата/ите година/и -** следва да бъде обявено, но не по-малко от **10 %.**
1. **Качество на LNG:** в пълно съответствие с общите спецификации на ДЕСФА и Александруполис INGS за природен газ на вход;
2. **Период на доставка**: 1 януари 2024 г.\* - 1 януари 2034 г.

\* *Забележка*: *не по-късно от датата на въвеждане в търговска експлоатация на INGS Александруполис.*

1. **Място на доставка (разтоварване)**: Александруполис INGS;
2. **Условия за доставка** - DES (Delivery Ex-Ship)
3. **Демюрейдж** - нормата за демюрейдж на дневна и пропорционална основа е ставката, публикувана под заглавието Atlantic "Shipping Rate" в Platts LNG Daily на съответната планирана дата на доставка. Ако нормата на Platts не е публикувана на приложимата дата на планираната доставка, тогава нормата на демюрейджа е последната публикувана тарифа на Platts Atlantic Rate, непосредствено приложимата дата на планираната доставка.
4. **ИЗИСКВАНИЯ КЪМ УЧАСТНИЦИТЕ:**
5. Източници на доставка на втечнен природен газ - източникът трябва да бъде от държави без наложени санкции, ембарго или каквито и да било търговски ограничения;
6. Собственост на компанията - собствеността (краен бенефициент) трябва да е ясна, с добра репутация и без връзки с държави, на които са наложени санкции, ембарго или каквито и да било търговски ограничения;
7. Надеждност по отношение на банките и репутация - дружеството доставчик трябва да е приемливо за банките и надеждно за финансиране на договорените доставки;
8. Да притежават опит в доставките на втечнен природен газ – общо доставено количество втечнен природен газ най-малко еквивалент на 5 000 000 MWh ≈17 060 708 MMBtu за всяка от последните 3 (три) години.
9. Да не се намират в производство по ликвидация или несъстоятелност и да не са обявени в несъстоятелност, съгласно националното законодателство по регистрация.
10. **ЕТАПИ НА ПРОЦЕДУРАТА**

**Етап I Онлайн събитие**

**Регистрация за онлайн събитие на 20.10 2022 г.**

Заинтересованите страни, които искат да участват в събитието, трябва да изпратят на имейл: tenders@bulgargaz.bg в срок до 14.10.2022 г. следната информация:

1. Име на лицето, което ще участва;
2. Наименование на компанията, която представляват;
3. Длъжност, която заемат в компанията, която представляват;
4. Имейл адрес, на който oе бъде изпратена поканата за конферентната връзка.
5. Телефонен номер за връзка.

 **Онлайн събитие и презентация**

На 20.10.2022 г. ще бъде проведено онлайн събитие от "Булгаргаз" ЕАД чрез Microsoft Teams, на което ще бъде направена обобщена презентация на нуждите на дружеството и ще бъде представена на всички заинтересовани страни, които са се регистрирали за участие.

**Етап II Предварителен подбор на кандидатите**

В срок до 22:00 ч., централно европейско време (CET), на 27.10.2022 г. всички заинтересовани лица, които желаят да участват в настоящата тръжна процедура, подават до „Булгаргаз“ ЕАД по електронна поща на следния адрес: tenders@bulgargaz.bg ***писмо за намерение***, в което посочват интереса си за по-нататъшно участие в процедурата и ***към което******прилагат*** попълнена *Анкета на „Булгаргаз“ ЕАД за опознаване на компания потенциален партньор, по образец* – *Приложение № 1* към настоящите условия;

Определена със заповед на изпълнителния директор на „Булгаргаз“ ЕАД комисия ще извърши проверка за съответствие на кандидатите с изискванията за участие в процедурата, въз основа на представените документи и в срок до 16:00 ч., централно европейско време (CET) на 03.11.2022 г. ще уведоми допуснатите до участие в следващия етап на тръжната процедура кандидати по електронна поща, на посочените от тях e-mail адреси.

**Няма да бъде допуснат до участие в Етап III на тръжната процедура кандидат:**

* който е подал писмо за намерение след определения срок;
* който не е представил попълнена анкета на „Булгаргаз“ ЕАД за опознаване на компания потенциален партньор съгласно, по образец – *Приложение № 1*;
* в анкетата на който няма достатъчно информация или информацията показва, че той не отговаря на изискванията за участие в процедурата.

В срок до 16:00 ч., централно европейско време (CET) на 03.11.2022 г. "Булгаргаз" ЕАД ще информира недопуснатите до участие в Етап III на тръжната процедура кандидати с индивидуално мотивирано писмо по електронна поща, на посочените от тях e-mail адреси.

**Етап III Представяне пред кандидатите**

За периода 04.11.2022 – 15.11.2022 г. "Булгаргаз" ЕАД ще проведе чрез Microsoft Teams, представяне пред кандидатите, които са преминали успешно етапа на предварителен подбор, за задължителните параметри на доставката – предмет на настоящата тръжна процедура, както и всяка допълнителна информация, необходима на кандидатите за подготовка на офертите.

 В същия период "Булгаргаз" ЕАД ще публикува на интернет страницата на дружеството <https://www.bulgargaz.bg> проект на Рамково споразумение за покупко-продажба на втечнен природен газ и ще определи срок, в който кандидатите могат да правят препоръки и предложения по него.

**Етап IV Подаване на първоначални обвързващи оферти**

**1. Срок за подаване: до 22:00 ч**., централно европейско време (CET), **на 29.11.2022 г.**

Допуснатите до участие в Етап II на тръжната процедура кандидати следва да подадат *електронно подписана* *оферта по образец –* *Приложение № 2* към настоящите условия, ведно с приложенията към нея, по електронна поща на следния адрес: tenders@bulgargaz.bg, в архивиран формат с парола до 22:00 ч., централно европейско време (CET), на 29.11.2022 г.

Паролата следва да бъде изпратена с отделно електронно писмо на същия електронен адрес, не по-рано от 9:00 ч. и не по късно от 11:00 ч., централно европейско време (CET), на 30.11.2022 г.

**2. Задължителни изисквания към съдържанието на офертата**:

* 1. **Количество:**
* оферираното количество следва да не бъде по-малко от 5 100 000 MWh/годишно или 17,401,922 MMBtu/годишно;
* минимално/максимално отклонение на доставеното количество от заявеното - не повече от +/- 5 %;
* дял от фиксираното годишно количество, което може да бъде взето през следващата/ите година/и **-** не по-малко от 10 %.
	1. **Качество на LNG:** в пълно съответствие с общите спецификации на ДЕСФА и Александруполис INGS за природен газ на вход;
	2. **Условия на доставка:** DES (Delivery Ex-Ship)
	3. **Цена:**
* оферираната цена следва да реферира към TTF front month с посочена отстъпка в Еuro за MWh или към Henry Hub (HH) и да включва всички разходи за доставка до Александруполис INGS, с изключение на съхранението и регазификацията;
* следва да се оферира цена за зимни месеци (октомври-април) и цена за летни месеци (май-септември).
	1. **Срок за заявяване на график за доставка** - не повече от 60 дни преди съответния период.
	2. **Начин и срокове на плащане при сключване на договор:** авансово плащане не може да е повече от 50%, срок на авансово плащане: не по-рано от 15 дни преди датата на доставка, брой дни за плащане след последен ден на доставка - не по-рано от 10 дни.
	3. **Допълнителни разходи,** които могат да възникнат за „Булгаргаз“ ЕАД при доставката (предполагаемо изпаряване – не повече от 0,15 % на ден, други);
	4. **Период на доставка** – предложеният период на доставка следва да е 3, 5 или 10 години.
	5. **Декларация за отсъствие на обстоятелства, по образец –** *Приложение № 3 към настоящите условия;*
	6. **Пълномощно** – прилага се, ако офертата е подписана от пълномощник;

**Няма да бъде допуснат до оценка и класиране участник:**

* подал оферта и/или парола след определения срок;
* представил оферта, чието съдържание не отговаря на посочените по горе задължителни изисквания или парола, която не отваря представената оферта;

**Етап V Оценка и класиране на първоначалните обвързващи оферти**

Получените оферти ще бъдат отворени от определената със заповед на Изпълнителния директор на „Булгаргаз“ ЕАД комисия в 12:00 ч., централно европейско време (CET), на 30.11.2022 г.

Офертите ще бъдат оценени и класирани от комисията по *Методика за определяне на комплексната оценка на офертите* *рефериращи към индекс TTF* – *Приложение № 4 и Методика за определяне на комплексната оценка на офертите* *рефериращи към индекс HH*– *Приложение № 5* към настоящите условия.

В срок до 16:00 ч., централно европейско време (CET) на 07.12.2022 г. "Булгаргаз" ЕАД ще информира недопуснатите до участие в Етап VII на тръжната процедура кандидати с индивидуално мотивирано писмо по електронна поща, на посочените от тях e-mail адреси.

В същия срок „Булгаргаз“ ЕАД ще уведоми по електронна поща, на посочените от тях e-mail адреси класираните участници, които се допускат до участие в следващия етап на процедурата.

**Етап VI Преговори с класираните участници**

Класираните участници ще бъдат поканени за преговори по проекта на Рамково споразумение, които ще се проведат в периода 08.12.2022 - 22.12.2022 г.

След приключване на преговорите "Булгаргаз" ЕАД ще изготви съгласувателна таблица, в която ще посочи кои от препоръките, предложенията и допълненията дружеството е приело и кои не, както и мотивите за това решение.

Рамковото споразумението за покупко-продажба ще бъде предоставено в окончателен вариант на всички класирани участници в срок до 10.01.2023 г.

**Етап VII Подаване на окончателни оферти**

В срок до 22:00 часа, централно европейско време (CET), 24.01.2023 г., класираните участници могат да подадат окончателни оферти. В окончателната си оферта участниците могат да предлагат параметри, различни от предложените в първоначалната обвързваща оферта или да потвърдят първоначално предложените параметри. Ако не бъде подадена окончателна оферта, за окончателна ще се счита подадената първоначална обвързваща оферта.

Участниците следва да подадат *електронно подписана* *окончателна* *оферта по образец –* *Приложение № 2* към настоящите условия, ведно с приложенията към нея, по електронна поща на следния адрес: tenders@bulgargaz.bg, в архивиран формат с парола до 22:00 ч., централно европейско време (CET), на 24.01.2023 г.

Паролата следва да бъде изпратена с отделно електронно писмо на същия електронен адрес, не по-рано от 9:00 ч. и не по късно от 11:00 ч., централно европейско време (CET), на 25.01.2023 г.

**Етап VIII Оценка и окончателно класиране на офертите**

Окончателните оферти на участниците ще бъдат отворени от определената със заповед на Изпълнителния директор на „Булгаргаз“ ЕАД комисия в 12:00 ч., централно европейско време (CET), на 25.01.2023 г.

**Няма да бъде допуснат до оценка и класиране участник:**

* подал оферта и/или парола след определения срок;
* представил оферта, чието съдържание не отговаря на посочените по горе задължителни изисквания или парола, която не отваря представената оферта.

 Окончателните оферти ще бъдат оценени и класирани от комисията по *Методика за определяне на комплексната оценка на офертите* *рефериращи към индекс TTF* – *Приложение № 4 и Методика за определяне на комплексната оценка на офертите* *рефериращи към индекс HH*– *Приложение № 5* към настоящите условия.

В срок до 17:00 ч., централно европейско време (CET), на 02.02.2022 г. „Булгаргаз“ ЕАД ще уведоми по електронна поща, на посочените от тях e-mail адреси, класираните участници, с които ще сключи договори, до размера на обявеното за доставка количество за периода 2024-2034 г., **след получаване на** **одобрение от националния регулаторен орган - Комисията за енергийно и водно регулиране (КЕВР)\*.**

 В същия срок "Булгаргаз" ЕАД ще информира недопуснатите до оценка и класиране участници с индивидуално мотивирано писмо по електронна поща, на посочените от тях e-mail адреси.

\* *В съответствие с чл. 21, ал. 1, т. 23 от Закона за енергетиката и чл. 92, ал. 1, т. 2, предложение 3 от Наредба № 3 от 21.03.2013 г. за лицензиране на дейностите в енергетиката, издадена от председателя на Държавната комисия за енергийно и водно регулиране (обн., ДВ,* *бр. 33* *от 5.04.2013 г., посл.изм. и доп., бр. 25 от 29.03.2022 г.), дългосрочните договори за закупуване на енергия, както и техните изменения, преди сключването им от енергийните предприятия, лицензирани по реда на Закона за енергетиката, подлежат на одобрение от КЕВР в 30-дневен срок. Това законово регламентирано правомощие е от съществено значение, тъй като гарантира сигурността на доставките. Окончателният вариант на Рамковото споразумението за покупко-продажба се предоставя на регулаторния орган за одобрение преди неговото подписване.*